Úradný vestník L 236 , 23/09/2003 S. 0892 - 0893



C. KVALITA VÔD 1. 31982 L 0176: Smernica Rady 82/176/EHS z 22. marca 1982 o hodnotách limitov a kvalitatívnych cieľoch pre vypúšťanie ortuti priemyselnými podnikmi používajúcimi chlór-alkalickú elektrolýzu (Ú. v. ES L 81, 27.3.1982, s. 29) v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48); 31983 L 0513: smernica Rady 83/513/EHS z 26. septembra 1983 o limitných hodnotách a kvalitatívnych cieľoch pre vypúšťanie kadmia (Ú. v. ES L 291, 24.10.1983, s. 1) v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48); 31984 L 0156: smernica Rady 84/156/EHS z 8. marca 1984 o limitných hodnotách a kvalitatívnych cieľoch pre vypúšťanie ortuti priemyselnými podnikmi nepoužívajúcimi chlór-alkalickú elektrolýzu (Ú. v. ES L 074, 17.3.1984, s. 49) v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48); 31986 L 0280: smernica Rady 86/280/EHS z 12. marca 1982 o limitných hodnotách a kvalitatívnych cieľoch pre vypúšťanie niektorých nebezpečných látok uvedených v zozname I prílohy k smernici 76/464/EHS (Ú. v. ES L 181, 4.7.1986, s. 16) v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48). Bez ohľadu na ustanovenia článku 3 a prílohy I smernice 82/176/EHS, článku 3 a prílohy I smernice 83/513/EHS, článku 3 a prílohy I smernice 84/156/EHS a článku 3 a prílohy II smernice 86/280/EHS sa limitné hodnoty pre vypúšťanie do vôd uvedené v článku 1 smernice 76/464/EHS [31] o znečistení spôsobenom určitými nebezpečnými látkami vypúšťanými do vodného prostredia spoločenstva nebudú v Poľsku uplatňovať do 31. decembra 2007. Limitné hodnoty stanovené v prílohe II k smernici 86/280/EHS v znení neskorších predpisov, ktoré sa vzťahujú na DDT, aldrín, dieldrín, endrín a izodrín, sa budú uplatňovať odo dňa pristúpenia. 2. 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40), v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). a) Bez ohľadu na ustanovenia článkov 3 a 4, článku 5 ods. 2 a článku 7 smernice 91/271/EHS sa v Poľsku nebudú do 31. decembra 2015 plne uplatňovať požiadavky na verejné kanalizácie a čistenie komunálnych odpadových vôd, pričom sa však dodržia tieto čiastkové ciele: - do 31. decembra 2005 je potrebné dosiahnuť súlad so smernicou v 674 aglomeráciách, ktoré predstavujú 69 % celkového množstva biologicky odstrániteľného znečistenia; - do 31. decembra 2010 je potrebné dosiahnuť súlad so smernicou v 1069 aglomeráciách, ktoré predstavujú 86 % celkového množstva biologicky odstrániteľného znečistenia; - do 31. decembra 2013 je potrebné dosiahnuť súlad so smernicou v 1165 aglomeráciách, ktoré predstavujú 91 % celkového množstva biologicky odstrániteľného znečistenia. b) Bez ohľadu na ustanovenia článku 13 smernice 91/271/ES sa požiadavky na biologicky odbúrateľné priemyselné odpadové vody nebudú do 31. decembra 2010 v Poľsku plne uplatňovať, a to v súlade s touto tabuľkou: Odvetvie č. | Názov odvetvia | Odhady množstva organického znečistenia odpadových vôd, ktoré sú odvedené do čistiarní odpadových vôd, vyjadrené v EO | Celkom | Vrátane odpadových vôd (v EO) odvedených čistiarňami odpadových vôd, ktoré používajú aspoň biologické čistenie alebo čistenie s rovnocenným účinkom | 1 | Spracovanie mlieka | 801200 | 600000 | 2 4 | Výroba ovocných a zeleninových výrobkov vrátane spracovania zemiakov | 500000 | 450000 | | Výroba nápojov vrátane piva: | 183300 | 144000 | 3 | Výroba a plnenie nealkoholických nápojov | 6 | Pivovary | 7 | Výroby alkoholu a alkoholických nápojov | 10 | Sladovne | 5 | Mäsový priemysel | 230160 | 108240 | 11 | Priemysel spracovania rýb | 0 | 0 | Celkom | 1714660 | 1302240 | [31] Ú. v. ES L 129, 18.5.1976, s. 23. Smernica v znení naposledy zmenenom a doplnenom smernicou 2000/60/ES (Ú. v. ES L 327, 22.12.2000, s. 1). --------------------------------------------------